
Vznesené pripomienky
	Subjekt
	Typ
	Pripomienka

	GPSR
Generálna prokuratúra Slovenskej republiky
	O
	Všeobecne k čl. I až V – O:
Po oboznámení sa s návrhom skupiny poslancov Národnej rady Slovenskej republiky Karola Farkašovského, Dagmar Kramplovej, Andreja Danka a Adama Lučanského na vydanie zákona, ktorým sa menia a dopĺňajú niektoré zákony v súvislosti s ochranou pred neoprávneným vyhotovením a sprístupnením klamlivých záznamov vytvorených alebo podstatne pozmenených technickým postupom (tlač 1266) (LP/2026/295) [ďalej len „poslanecký návrh zákona“] sa Generálna prokuratúra Slovenskej republiky (ďalej len „Generálna prokuratúra“) v celom rozsahu stotožňuje so stanoviskom Ministerstva spravodlivosti Slovenskej republiky k poslaneckému návrhu zákona uvedeným v predkladacej správe.  

Generálna prokuratúra vyjadruje k poslaneckému návrhu zákona súhlasné stanovisko.

	MDSR
Ministerstvo dopravy Slovenskej republiky
	O
	predkladacej správe
V predkladacej správe v stanovisku k navrhovanej skutkovej podstate  „Porušenie práv digitálnym falšovaním“ v § 378  
1.	ods. 2 písm. d) navrhujeme slová „spácha čin s úmyslom“ nahradiť slovami „v úmysle“ (obdobne ako je tomu v § 192 ,§ 209, v § 344, alebo § 399), 
2.	ods. 3 navrhujeme presunúť slovo „a“ na konci predvetia na začiatok každého pododseku (rovnako ako je tomu napr.  v § 393, § 394, § 397, § 398 alebo § 399) a 
3. ods. 4 navrhujeme slová „iné obdobné účely... tieto účely“ nahradiť slovami „iný obdobný účel...tento účel“ a čiarku a slovo „pokiaľ“ nahradiť slovom „a“.

	MVSR
Ministerstvo vnútra Slovenskej republiky
	Z
	Celému materiálu
Predložený návrh sleduje legitímny cieľ reagovať na nové formy zneužívania umelej inteligencie a tzv. deepfake technológií, no nespĺňa požiadavky na kvalitu právnej regulácie, právnu istotu a predvídateľnosť práva. Návrh obsahuje viaceré neurčité právne pojmy, vytvára duplicitu s existujúcimi právnymi prostriedkami ochrany a vyvoláva vážne pochybnosti o jeho praktickej aplikovateľnosti, návrhy zákonov sú právne nejasné, nezrozumiteľné, zmätočné s veľkou kumuláciou splnenia podmienok a v aplikačnej praxi nerealizovateľné.
Predložený návrh nie je dostatočne precizovaný, čo predpokladá aplikačné problémy a množstvo otázok, nerešpektuje v dostatočnej miere požiadavky právnej istoty a nepreukazuje potrebu prijatia navrhovaných zmien vzhľadom na existujúce právne prostriedky ochrany. 
Z poslaneckého návrhu vyplýva zavedenie novej skutkovej podstaty priestupku proti občianskemu spolunažívaniu, ktoré bude v aplikačnej praxi nemožné dokázať v štádiu objasňovania. Príslušníci Policajného zboru služby poriadkovej polície Policajného zboru nedisponujú oprávneniami ani technickým vybavením potrebným na preukázanie skutočnosti, 
či obrazovo-zvukový záznam bol vytvorený alebo podstatne pozmenený „technickým postupom“. Taktiež v aplikačnej praxi ani správny orgán nebude schopný takéto konanie prejednať.  K postihu za tento priestupok tak v praxi môže dôjsť v zásade iba v prípadoch, kedy boli dôkazy získané v trestnom konaní a vec bola postúpená správnemu orgánu. 
Je nevyhnutné uviesť, že zavedenie takejto skutkovej podstaty z dôvodu náročnosti, rozsiahlosti, obťažnosti, zaťaženosti a rýchlosti objasňovania, respektíve prejednávania priestupkov, ako aj 
z dôvodu jasnej nezrozumiteľnosti, nejasnosti takéhoto protiprávneho konania je v aplikačnej praxi nerealizovateľné, vzhľadom na náročnosť preukázania protiprávneho konania v čase spáchania priestupku, kauzálneho nexusu protiprávneho konania a škodlivého následku v realite.
Ministerstvo spravodlivosti Slovenskej republiky po zapracovaní svojich pripomienok v podstate vyjadruje súhlas s navrhovaným ustanovením, ktoré sa týka priestupkov. Podstatnou vecou je, že tým nie je riešená procesná a vykonávacia stránka navrhovaného ustanovenia, ktorá v rámci priestupkov je v praxi nevykonateľná. S ohľadom na skrátené formy prejednávania priestupkov v blokovom konaní podľa § 84 ods. 1 zákona č. 372/1990 Zb. o priestupkoch v znení neskorších predpisov je potrebné zdôrazniť, že podmienkou na aplikáciu skrátenej formy prejednania priestupku je ex lege povinnosť správneho orgánu splniť kumulatívne podmienky, a to že je skutok spoľahlivo zistený a zároveň obvinený je ochotný pokutu zaplatiť. Z ustálenej judikatúry vyplýva aj v kontexte § 85 ods. 3 zákona, že obe podmienky musia byť splnené s ohľadom na časovú a miestnu súvislosť skutku. Príslušníci Policajného zboru služby poriadkovej polície Policajného zboru nedisponujú oprávneniami ani technickým vybavením potrebným na preukázanie skutočnosti, či obrazovo-zvukový záznam bol vytvorený alebo podstatne pozmenený „technickým postupom“. Taktiež v aplikačnej praxi ani správny orgán nebude schopný takéto konanie prejednať.  K postihu za tento priestupok tak v praxi môže dôjsť v zásade iba v prípadoch, kedy boli dôkazy získané v trestnom konaní a vec bola postúpená správnemu orgánu. Zároveň v rámci procesu objasňovania priestupku môže orgán vyžiadať len odborné vyjadrenie a teda zákon nepozná možnosť vyžiadania znalca ako v trestnom konaní.
Z vyššie uvedeného dôvodu nesúhlasíme s poslaneckým návrhom a rovnako nesúhlasíme 
so stanoviskom Ministerstva spravodlivosti Slovenskej republiky v časti, týkajúcej sa čl. II, nakoľko z predkladacej správy vyplýva, že Ministerstvo spravodlivosti Slovenskej republiky vyjadrí súhlas s návrhom po zapracovaní pripomienok, ktoré si uplatnilo v predkladacej správe. 
Taktiež  nesúhlasíme s čl. III a doplnením ustanovenia § 360b Trestného zákona, nakoľko aplikačná prax bude nevyhnutne závislá od znaleckého dokazovania v oblasti umelej inteligencie, digitálnej forenziky a informačných technológií. Takto formulovaná skutková podstata môže viesť k nejednotnej rozhodovacej praxi a k významným dôkazným problémom. Ministerstvo spravodlivosti Slovenskej republiky v predkladacej správe jasne pomenúva riziká aplikačnej praxe, najmä legislatívno-technické nedostatky a terminologickú nejasnosť, taktiež informuje o prebiehajúcom legislatívnom procese k návrhu zákona o zabezpečení ochrany fyzických osôb pri spracúvaní osobných údajov a o zmene a doplnení niektorých zákonov (LP/2025/305), v ktorom je obsiahnutá nová skutková podstata trestného činu porušovania osobnostných práv prostredníctvom digitálneho falšovania, osobitne prispôsobená pre mediálny obsah vyhotovený alebo upravený prostredníctvom počítačového programu, ku ktorému prebehlo medzirezortné pripomienkové konanie a súvisiaca odborná diskusia. Napokon dodáva, že ak predkladateľ považuje za potrebné upraviť trestnoprávnu ochranu osobnosti v súvislosti s problematikou „deepfake“, je tak vhodné spraviť prostredníctvom samostatnej skutkovej podstaty uvedenej v Trestnom zákone. Z vyššie uvedeného dôvodu, vyjadrujeme nesúhlas s navrhovaným čl. III a súhlasíme so stanoviskom Ministerstva spravodlivosti Slovenskej republiky, uvedeným v predkladacej správe. 
Táto pripomienka je zásadná.

	NBÚ
Národný bezpečnostný úrad
	O
	Celému materiálu
Bez pripomienok.

	PMÚSR
Protimonopolný úrad Slovenskej republiky
	O
	Celému materiálu
bez pripomienok

	Slovenská aliancia pre inovatívnu ekonomiku - SAPIE
Slovenská aliancia pre inovatívnu ekonomiku - SAPIE
	O
	Čl. I § 12 ods. 4
Cieľom navrhovanej zmeny a doplnenia je uplatniť existujúcu ochranu osobnostných práv na
obrazové, zvukové a audiovizuálne záznamy vytvorené alebo podstatne pozmenené
technickým postupom takým spôsobom, že bez súhlasu zobrazujú podobu fyzickej osoby
spôsobom, ktorý môže (1) vytvárať dojem pravosti, alebo (2) podstatne znižovať dôstojnosť
fyzickej osoby alebo jej vážnosť v spoločnosti.
To v podstate znamená, že samotné vytvorenie alebo pozmeňovanie obsahu zobrazujúceho
osobu bez jej súhlasu technickým postupom môže mať za následok občianskoprávnu
zodpovednosť. Nie je potrebné, aby bol obsah šírený tretím stranám a/alebo aby spôsobil ujmu
zobrazenému jednotlivcovi. Občianskoprávna zodpovednosť môže nastať už v momente
vytvorenia, ak sa obsah javí ako autentický.
Toto mimoriadne široké znenie so sebou nesie riziko, že sa bude vzťahovať aj na úplne
neškodné, nezlomyseľné činy, ako je vytvorenie alebo úprava obsahu na súkromné účely,
napríklad na osobnú zábavu alebo relatívne menšie úpravy fotografií/videí (napr. odstránenie
červených očí, úprava historických fotografií), ktoré však môžu stále predstavovať „podstatnú
úpravu“. Okrem toho je pojem „vážnosť v spoločnosti“ široký a môže zahŕňať aj legitímne
použitia (napríklad na satiru alebo paródiu), čo môže mať za následok odstrašujúci účinok na
výkon slobody prejavu.
Hoci chápeme, že by sa mohli uplatniť výnimky podľa § 12 ods. 3, obávame sa, že sa na ne
bude možné odvolávať len vtedy, ak ich použitie nie je v rozpore s legitímnymi záujmami
dotknutej osoby. To naznačuje, že bude potrebné vykonať citlivé vyvažovanie rôznych záujmov
– a základných/ústavných práv. Stále to však predstavuje riziko negatívneho vplyvu na tvorcov,
ktorí sa môžu obávať šikanóznych občianskoprávnych žalôb za paródiu, satiru, meme alebo
historické komentáre.
Okrem toho zo znenia navrhovaného pozmeňujúceho a doplňujúceho návrhu nie je jasné, či by
sa občianskoprávna zodpovednosť vzťahovala len na tvorcu príslušného obsahu, alebo aj na
poskytovateľa použitej technológie. Občianskoprávna zodpovednosť by sa nemala vzťahovať
na poskytovateľov technológií – rovnako ako výrobca fotoaparátu nenesie zodpovednosť, keď
paparazzi zachytí alebo šíri protiprávny záber. Je nevyhnutné, aby zákon v tomto bode

nezavádzal právnu neistotu, ktorá by mohla ohroziť inovácie v oblasti umelej inteligencie a
nasadenie technológií umelej inteligencie na Slovensku.
Vzhľadom na vyššie uvedené skutočnosti odporúčame Článok I úplne vypustiť. Pokiaľ si
zákonodarca na Slovensku želá zachovať toto ustanovenie, odporúčame ho upraviť
nasledovne:
(4) Ustanovenia odsekov 1 až 3 sa použijú primerane aj na obrazové snímky, zvukové alebo
obrazové a zvukové záznamy vytvorené alebo podstatne pozmenené technickým postupom tak,
že zachytávajú podobizeň, hlas alebo iný prejav osobnej povahy fyzickej osoby spôsobom,
spôsobilým vzbudiť ktorý vyvoláva dojem pravosti alebo a spôsobom spôsobilým, ktorý v
značnej miere znížiť znižuje dôstojnosť fyzickej osoby alebo jej vážnosť v spoločnosti, ak
tvorca takýto obsah rozširuje alebo sprístupňuje tretím osobám  v úmysle uviesť ich do
omylu. Toto ustanovenie sa vzťahuje na fyzickú osobu, ktorá úmyselne vyhotoví a rozšíri
záznam; nevzťahuje sa na poskytovateľov technických prostriedkov použitých pri jeho
vyhotovení ani na poskytovateľov sprostredkovateľských služieb, ktorí obsah
uchovávajú alebo prenášajú, a to v súlade s nariadením (EÚ) 2022/2065.

	Slovenská aliancia pre inovatívnu ekonomiku - SAPIE
Slovenská aliancia pre inovatívnu ekonomiku - SAPIE
	O
	Čl. II. § 49 ods. ods. 1 nové písmeno
Navrhovaný pozmeňujúci návrh mení zákon o priestupkoch a zavádza priestupok proti
občianskemu spolunažívaniu, ktorého sa dopustí ten, kto úmyselne naruší občianske
spolunažívanie tým , že (1) že bez súhlasu iného vyhotoví obrazový, zvukový alebo obrazovo-
zvukový záznam vytvorený alebo podstatne pozmenený technickým postupom tak, že
zachytáva podobu, hlas alebo iný prejav osobnej povahy iného spôsobom spôsobilým vzbudiť
dojem pravosti, a taký záznam sprístupní tretej osobe alebo verejnosti, alebo (2) taký záznam
bez súhlasu iného tretej osobe alebo verejnosti sprístupní, ak je také konanie spôsobilé
poškodiť iného na cti, ľudskej dôstojnosti alebo narušiť jeho súkromie.
Hoci navrhovaný pozmeňujúci návrh vyžaduje úmysel narušiť občianske spolunažívanie, nie je
jasné, či si užívateľ, ktorý sprístupňuje obsah tretej osobe alebo verejnosti podľa bodu (2)
vyššie, musí byť vedomý toho, že obsah bol vytvorený alebo podstatne upravený technickým
postupom. Jednotlivci, ktorí neúmyselne zdieľajú vysoko realistické pozmenené zobrazenie bez
toho, aby vedeli, že ide o falzifikát, by mohli čeliť neočakávanej zodpovednosti. Napríklad
používateľ by mohol zdieľať na sociálnych médiách vysoko realistický obsah v presvedčení, že
ide o skutočný, škandalózny únik informácií, čo znamená, že mal v úmysle vyvolať verejné
pobúrenie (čo by správny orgán či súd mohol interpretovať ako „narušenie spolunažívania“),
pričom si však nemusel byť vedomý toho, že video bolo deepfake. To by mohlo mať
odstrašujúci účinok na výkon slobody prejavu.
Okrem toho vyjadrujeme obavu, že prahová hodnota ujmy pre zodpovednosť za delikt zostáva v
navrhovanom pozmeňujúcom návrhu nejasná a otvorená interpretácii: obsah musí byť
„spôsobilý poškodiť“ česť, ľudskú dôstojnosť alebo súkromie osoby. Aby vznikla deliktuálna
zodpovednosť, ujma by mala byť skutočná a významná.
Konštatujeme, že v navrhovanom pozmeňujúcom návrhu absentujú akékoľvek výnimky na
ochranu slobody slova, prejavu a umeleckej tvorby podľa článku 11 Charty základných práv EÚ.
Sme tým hlboko znepokojení a očakávame, že to ešte viac prehĺbi odstrašujúci účinok na výkon
slobodu prejavu, ktorý môže spôsobiť toto nejasné právne znenie.

Nakoniec, podobne ako v Článku I, konštatujeme, že z formulácie navrhovaného
pozmeňujúceho návrhu nie je jasné, či by sa zodpovednosť vzťahovala len na používateľa,
ktorý vytvára a/alebo zdieľa príslušný obsah, alebo aj na poskytovateľa technológie použitej na
vytvorenie obsahu, alebo na poskytovateľa služby použitej na zdieľanie obsahu s treťou osobou
alebo verejnosťou. Poskytovatelia nástrojov umelej inteligencie by nemali niesť zodpovednosť
za poskytovanie všeobecných nástrojov, ktoré by mohli byť použité na vytvorenie a šírenie
neoprávnených obrazových, zvukových alebo audiovizuálnych záznamov. Uloženie rizika
zodpovednosti na nich by oslabilo inovácie v oblasti umelej inteligencie a zavádzanie
technológií umelej inteligencie na Slovensku. Podobne by poskytovatelia hostingových
platforiem nemali niesť zodpovednosť za neoprávnené obrazové, zvukové alebo audiovizuálne
záznamy šírené prostredníctvom ich služieb, keďže by to bolo v rozpore s rámcom
zodpovednosti sprostredkovateľov podľa EÚ Aktu o digitálnych službách (a predchádzajúcej
smernice o elektronickom obchode), ktorý sa riadi mechanizmom nahlasovania a prijímania
opatrení.
Vzhľadom na vyššie uvedené odporúčame:
● V navrhovanom pozmeňujúcom návrhu objasniť, že k porušeniu dochádza len vtedy, ak
používateľ jednoznačne vie, že obsah je syntetický, a zdieľa ho s konkrétnym úmyslom
uviesť do omylu alebo spôsobiť škodu.
● Upresniť, že zodpovednosť sa vzťahuje na používateľa, ktorý obsah vytvorí a/alebo šíri,
a nevzťahuje sa na poskytovateľov použitej technológie (napr. nástrojov umelej
inteligencie) ani na poskytovateľov sprostredkovateľských služieb.
● Výslovne stanoviť výnimky na ochranu základných práv EÚ v súlade s článkom 11
Charty základných práv EÚ.
Predkladáme textový pozmeňujúci návrh, ktorý odráža naše odporúčanie:
h) úmyselne naruší občianske spolunažívanie tým, že:
1) bez súhlasu iného vyhotoví alebo podstatne zmení technickým postupom obrazový,
zvukový alebo obrazovo-zvukový záznam vytvorený alebo podstatne zmenený technickým
postupom tak, že zachytáva podobu, hlas alebo iný prejav osobnej povahy iného spôsobom
ktorý spôsobilým vzbudiť vzbudzuje dojem pravosti, a taký záznam sprístupní tretej osobe
alebo verejnosti, a to s konkrétnym úmyslom uviesť do omylu a spôsobiť škodu; alebo
2) s vedomím, že obrazový, zvukový alebo obrazovo-zvukový záznam bol vyhotovený
alebo podstatne zmenený technickým postupom a bez súhlasu osoby na ňom
zachytenej, sprístupnením takéhoto záznamu tretej osobe alebo verejnosti bez súhlasu tejto
osoby, s konkrétnym úmyslom uviesť do omylu a spôsobiť škodu,
ak je takéto konanie schopné spôsobilo skutočnú a významnú ujmu na cti, ľudskej
dôstojnosti alebo súkromí inej osoby.
Zodpovednosť podľa tohto odseku sa vzťahuje výlučne na fyzickú osobu, ktorá záznam
úmyselne vyhotoví a šíri alebo úmyselne šíri, a nevzťahuje sa na poskytovateľov
technických nástrojov použitých pri tvorbe ani na poskytovateľov sprostredkovateľských
služieb, ktorí obsah hostujú alebo prenášajú, v súlade s nariadením (EÚ) 2022/2065.

Toto ustanovenie sa neuplatňuje, ak vyhotovenie alebo šírenie záznamu predstavuje
legitímne uplatňovanie slobody prejavu a informácií, vrátane na novinárske, umelecké,
literárne, satirické alebo parodické účely, v súlade s Chartou základných práv Európskej
únie.

	Slovenská aliancia pre inovatívnu ekonomiku - SAPIE
Slovenská aliancia pre inovatívnu ekonomiku - SAPIE
	O
	Čl. III:Zmeny a doplnen § 360b ods. 1 nové písmeno c)
Navrhovaný pozmeňujúci návrh kriminalizuje vytvorenie alebo zmenu obrazového, zvukového
alebo obrazovo-zvukového záznamu tak, že zachytáva podobu, hlas alebo iný prejav osobnej
povahy iného spôsobom, ktorý môže vzbudiť dojem pravosti a značnou mierou ohroziť vážnosť
tejto osoby alebo spôsobiť inú vážnu ujmu na jej právach, a sprístupnenie takéhoto záznamu
tretej osobe alebo verejnosti bez súhlasu, ak toto konanie vedie k zásadnému zhoršeniu kvality
života poškodeného.
Chápeme, že pozmenené ustanovenie sa týka  šikanovania a obťažovania v kyber priestore.
Tieto formy konania zvyčajne vyžadujú prvok opakovaného správania alebo cielené,
pretrvávajúce konanie, ktoré zhoršuje kvalitu života jednotlivca. Považovať za trestný čin
obťažovania jednorazové šírenie syntetického obsahu – bez požiadavky zlomyseľného úmyslu
alebo dôkazu o pretrvávajúcom konaní – je neprimerané.
Okrem toho musí trestná zodpovednosť spočívať na úmysle používateľa a na jasných,
objektívnych štandardoch. Pojmy „spôsobilé vzbudiť dojem pravosti“ a „značnou mierou
ohrozujúcou vážnosť“ sú nejasné a vo veľkej miere závisia od subjektívneho výkladu. Ak sa
uplatní subjektívne kritérium, mohlo by to viesť k trestnému stíhaniu v prípadoch, keď nedošlo k
žiadnej objektívnej spoločenskej alebo individuálnej ujme (napr. bežná politická satira).
Nakoniec, podobne ako v našich pripomienkach k ostatným navrhovaným zmenám a
doplneniam, máme obavy, že nie sú stanovené žiadne výnimky na ochranu slobody slova,
prejavu a umeleckej tvorby podľa článku 11 Charty základných práv EÚ; a že z formulácie nie je
jasné, či by sa trestná zodpovednosť vzťahovala len na používateľa, ktorý vytvoril a/alebo
zdieľal príslušný obsah, alebo aj na poskytovateľa technológie použitej na vytvorenie obsahu,
alebo na poskytovateľa služby použitej na zdieľanie obsahu s treťou osobou alebo verejnosťou.
Z uvedených dôvodov je ešte naliehavejšie jasne stanoviť, že trestná zodpovednosť sa
nevzťahuje na poskytovateľov technologických nástrojov a sprostredkovateľských služieb.
Vzhľadom na vyššie uvedené skutočnosti odporúčame:
● Upresniť, že používateľ, ktorý obsah vytvoril a/alebo šíril, musel konať s vedomím jeho
syntetickej povahy a so zlým úmyslom obťažovať, a že toto konanie viedlo k overiteľnej,
objektívnej ujme.
● Upresniť, že zodpovednosť sa vzťahuje na používateľa, ktorý obsah vytvoril a/alebo šíril,
a nevzťahuje sa na poskytovateľov použitej technológie (napr. nástrojov umelej
inteligencie) ani na poskytovateľov sprostredkovateľských služieb.
● Výslovne stanoviť výnimky na ochranu základných práv EÚ v súlade s článkom 11
Charty základných práv EÚ.
Predkladáme textovú zmenu, ktorá odráža naše odporúčanie:

c) ako používateľ služby elektronickej komunikácie, počítačového systému alebo
počítačovej siete bez súhlasu iného v rámci cieleného konania a s konkrétnym úmyslom
obťažovať, zastrašovať alebo prenasledovať túto osobu vytvorí alebo podstatne pozmení
technickým postupom obrazový, zvukový alebo obrazovo-zvukový záznam tak, že zachytáva
podobu, hlas alebo iný prejav osobnej povahy iného tejto osoby spôsobom, ktorý vzbudzuje
spôsobilým vzbudiť dojem pravosti, spôsobilý vzbudiť dojem pravosti a značnou mierou ohroziť
jeho vážnosť alebo privodiť mu inú vážnu ujmu na právach, a taký záznam vedome bez
súhlasu iného sprístupní tretej osobe alebo verejnosti, ak takéto konanie vedie k
overiteľnému, objektívnemu a zásadnému zhoršeniu kvality života poškodeného.
Trestná zodpovednosť podľa tohto odseku sa vzťahuje výlučne na osobu, ktorá vytvorí
alebo šíri záznam so zákonom vyžadovaným úmyslom, a nevzťahuje sa na
poskytovateľov technických nástrojov použitých na jeho vytvorenie ani na
poskytovateľov sprostredkovateľských služieb, ktorí obsah hostujú, prenášajú alebo
ukladajú do vyrovnávacej pamäte, v súlade s nariadením (EÚ) 2022/2065.
Toto ustanovenie sa neuplatňuje, ak vytvorenie alebo šírenie daného záznamu
predstavuje legitímne uplatňovanie slobody prejavu a informácií, vrátane na novinárske,
umelecké, literárne, satirické alebo parodické účely, v súlade s Chartou základných práv
Európskej únie.

	Slovenská aliancia pre inovatívnu ekonomiku - SAPIE
Slovenská aliancia pre inovatívnu ekonomiku - SAPIE
	O
	Čl. IV: Trestná zodpoved § 3
Navrhovaný pozmeňujúci návrh rozširuje zodpovednosť právnických osôb o novovytvorený
trestný čin uvedený v bode 3 vyššie.
Obávame sa, že toto rozšírenie znamená zavedenie trestnej zodpovednosti pre poskytovateľov
technológií, čo by mohlo brzdiť inovácie v oblasti umelej inteligencie a nasadenie technológií
umelej inteligencie na Slovensku. Okrem toho by zavedenie trestnej zodpovednosti pre
poskytovateľov sprostredkovateľských služieb porušilo EÚ Aktu o digitálnych službách, ako bolo
uvedené vyššie.
Vzhľadom na vyššie uvedené skutočnosti odporúčame vypustiť Článok IV.

	UOOU SR
Úrad na ochranu osobných údajov Slovenskej republiky
	O
	Celému materiálu
Nová skutková podstata trestného činu porušovania osobnostných práv prostredníctvom digitálneho falšovania, osobitne prispôsobená pre mediálny obsah vyhotovený alebo upravený prostredníctvom počítačového programu už je obsiahnutá v návrhu zákona o zabezpečení ochrany fyzických osôb pri spracúvaní osobných údajov a o zmene a doplnení niektorých zákonov (LP/2025/305). Predmetná právna úprava bola v rámci prípravy uvedeného návrhu zákona predmetom odborných diskusií a medzirezortného pripomienkového konania. Súbežné prijímanie identických alebo významne prekrývajúcich sa ustanovení v rôznych legislatívnych procesoch nie je v súlade s požiadavkou právnej istoty a prehľadnosti právneho poriadku.

Na základe uvedeného žiadame vypustiť z predkladaného poslaneckého návrhu zákona ustanovenia upravujúce tento trestný čin, keďže ide o obsahovo totožnú, resp. duplicitnú právnu úpravu. 

Túto pripomienku považujeme za zásadnú.

	ÚGKKSR
Úrad geodézie, kartografie a katastra Slovenskej republiky
	O
	Celému materiálu
Súhlasíme so stanoviskom Ministerstva spravodlivosti SR k predkladanému materiálu.

	ÚJDSR
Úrad jadrového dozoru Slovenskej republiky
	O
	Celému materiálu
Súhlasíme s pripomienkou MS SR.

	ÚNMSSR
Úrad pre normalizáciu,  metrológiu a skúšobníctvo Slovenskej republiky
	O
	Celému materiálu
Bez pripomienok.

	ÚPVSR
Úrad priemyselného vlastníctva Slovenskej republiky
	O
	Celému materiálu
Bez pripomienok.

	ÚVO
Úrad pre verejné obstarávanie
	O
	Celému materiálu
Bez pripomienok.

	ŠÚSR
Štatistický úrad Slovenskej republiky
	O
	Celému materiálu
Bez pripomienok.

	MFSR
Ministerstvo financií Slovenskej republiky
	
	Odoslané bez pripomienok

	MINCRS
Ministerstvo cestovného ruchu a športu Slovenskej republiky
	
	Odoslané bez pripomienok

	MIRRI SR
Ministerstvo investícií, regionálneho rozvoja a informatizácie Slovenskej republiky
	
	Odoslané bez pripomienok

	MKSR
Ministerstvo kultúry Slovenskej republiky
	
	Odoslané bez pripomienok

	MOSR
Ministerstvo obrany Slovenskej republiky
	
	Odoslané bez pripomienok

	MPRVSR
Ministerstvo pôdohospodárstva a rozvoja vidieka Slovenskej republiky
	
	Odoslané bez pripomienok

	MPSVRSR
Ministerstvo práce, sociálnych vecí a rodiny Slovenskej republiky
	
	Odoslané bez pripomienok

	MZSR
Ministerstvo zdravotníctva Slovenskej republiky
	
	Odoslané bez pripomienok

	MZVEZ SR
Ministerstvo zahraničných vecí a európskych záležitostí Slovenskej republiky
	
	Odoslané bez pripomienok

	MŠVVaMSR
Ministerstvo školstva,výskumu,vývoja a mládeže Slovenskej republiky
	
	Odoslané bez pripomienok

	MŽPSR
Ministerstvo životného prostredia Slovenskej republiky
	
	Odoslané bez pripomienok

	K materiálu neboli pridané hromadné pripomienky.

